Den Vest-Sjællandske Avis, 1829-11-07
Universale. Dette Navn giver sig en nye og talrig Sect, som er opstaaet i Nyevork i Nordamerika, og som bestaaer af Deister (eller af saadanne som blot troe paa Guddommens Tilværelse; men forkaste al Aabenbaring.) De have antaget den Grundsætning at undgaae al Strid med Bekienderne af de aabenbarede Religioner, og at lade alle Dogmer i Troessager staae ved deres Værd; Derimod giør denne Sect det til sin Grundsætning, at iagttage den reneste Humanitet imod alle Mennesker, og dette ikke blot i Ord; men ogsaa i Gierninger, og at udvise den største Lydighed imod alle Statens Love. Den udelukker fra sit Samfund alle de Personer som giøre sig skyldige i Toldsvig, alle Bedragere, alle de som modsætte sig Statsforfatningen, betragte dem som uværdige Medlemmer af deres Selskab og optage dem aldrig deri. De forpligte sig til den strengeste Sædelighed ved de ægteskabelige Forhold, og til at befordre deres Medlemmers Velfærd og de taale kun i deres Selskab Personer, som besidde rene Sæder, og som beflitte sig paa et blidt og omgiængeligt Forhold. De Univerfale misbillige vel Præsteskabet hos enhver religios Seet; men stride aldrig imod det; de na te ingen Personer, som de i borgerlige og i Livets øvrige Forhold have viist sig som dydige Mennesker, at optages i deres Samfund; men de giøre ingen Proselyter og stræbe ikke efter nogen politisk Magt. J det sidste Aartiende er forresten ingen nye Sect opstaaet i de nordamerikanske Friestater. J de Stater, hvor der ingen Slaver er, hersker en høi Grad af Sædelighed og en almindelig Oplysning blandt alle Stænder; (men hvorledes er denne bleven bevirket? Mon ikke ved Christendommen og ved Forplantelsen af dens Grundsætninger iblandt Landets Jndvaanere fra de ældre Tider af, da de første Colonisters religiøse Tænkemaade er bekiendt, hvilke nedsatte sig i de nærværende nordamerikanske Friestater og udvandrede dertil fra England i en Periode, da de religiøse Følelser havde opnaaet en meget høi Grad, og som just forlode deres Fædreneland, fordi de ikke fandt sig der tilfredsstillede i denne Henseende; men søgte eensomme Egne, hvor de aldeles kunde overlade sig til deres Betragtninger, og til at følge deres Grundsætninger. Man veed derfor ogsaa at Søndagens Hellighebliver overholdet med en større Strenghed i Nord amerika end i noget andet Land.) J Nordamerika hersker blandt Folket megen Giestfriehed, megen Vedhængenhed ved den engang valgte Religion; men Amerikanerne ville være frie i denne Henseende, som i alle andre. Derfor gaae ofte et Medlem af en Familie over til en anden Religion end den hvortil den øvrige Deel af Familien bekiender sig, uden at de gode Forhold imellem Familiens Medlemmer blive derved forstyrret; thi de gaae ud fra den Grundsætning, at Troesmeninger ere i sig selv noget ligegyldigt; men at Sædeligheden er Hovedsagen og at den maae hos alle Religionspartier være forbunden med den reneste Humanitet. Det frie Nordamerika har mange Catholiker, hvis Præster hverken tænke paa at forfølge andre eller paa at giøre Proselyter; de ere ligesaa oplyste som Protestanterne og ligesaa ivrige Republikanere. Jansenisterne have der ingen Kirke. (Hvad der især taler saameget for Tolerance i Henseende til Religionsmeninger, og viser at det er Menneskenes Pligt at beflitte sig derpaa, og at udvise et venskabeligt og menneskekierligt Sindelag imod de Personer, som have andre Religionsmeninger end vi, er at vi i alle Henseender bør efterligne Guddommens Exempel, og søge, som det er bleven sagt os: at være fuldkomne som vor Fader i Himmelen er det, og Jagttagelsen lærer os nu, at det guddommelige Væsen tillader ethvert Folk paa Jorden at følge sin religiøse Overbeviisning da enhver Religion ogsaa indeholde en meer eller mindre fuldkommen Forestilling om Gud og at det uddeler sine Gaver paa samme Maade, og i samme Grad til alle Jordens Beboere. En anden Sag er det naar man føler sig overbeviist om, at man er selv i Besiddelse af en renere og fuldkomnere Religionskundskab, at man da søger ved en blid Overtalelse, og ved en roelig Fremstilling af Grundene for sin Overbeviisning at formaae de anderledes Tænkende til at ombytte deres Religionsmeninger med vore.)